CELEX: 32022R0409
Language: bg
Date: 2022-03-09 00:00:00
Title: Регламент за изпълнение (ЕС) 2022/409 на Комисията от 9 март 2022 година за изменение за 329-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

11.3.2022   
               
               
                  BG
               
               
                  Официален вестник на Европейския съюз
               
               
                  L 84/18
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/409 НА КОМИСИЯТА
         от 9 март 2022 година
         за изменение за 329-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 5 от него,
         като има предвид, че:
         
                     (1)
                  
                  
                     В приложение I към Регламент (ЕО) № 881/2002 се посочват лицата, групите и образуванията, чиито финансови средства и икономически ресурси се замразяват по силата на посочения регламент.
                  
               
                     (2)
                  
                  
                     На 3 март 2022 г. Комитетът по санкциите към Съвета за сигурност на Организацията на обединените нации реши да заличи две вписвания от списъка на лицата, групите и образуванията, спрямо които следва да се прилага замразяването на финансови средства и икономически ресурси.
                  
               
                     (3)
                  
                  
                     Освен това по отношение на едно определяне е необходимо да бъде отразено техническото рационализиране на списъка на ООН чрез консолидиране на псевдонимите, извършено от Комитета по санкциите.
                  
               
                     (4)
                  
                  
                     Поради това приложение I към Регламент (ЕО) № 881/2002 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕО) № 881/2002 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 9 март 2022 година.
            
               
                  За Комисията,
               
               
                  от името на председателя,
               
               
                  Генерален директор
               
               
                  Генерална дирекция „Финансова стабилност, финансови услуги и съюз на капиталовите пазари“
               
            
         
         
            (1)  ОВ L 139, 29.5.2002 г., стр. 9.
      
      
         
            ПРИЛОЖЕНИЕ
            В категорията „Физически лица“ от приложение I към Регламент (ЕО) № 881/2002 се заличават следните вписвания:
            
                        1.
                     
                     
                        
                           „'Abd Al-Malik Muhammad Yusuf 'Uthman 'Abd Al-Salam (на арабски: عبدالملك محمد يوسف عثمان عبد السلام) (надеждни псевдоними: a) 'Abd al-Malik Muhammad Yusif 'Abd-al-Salam; ненадеждни псевдоними: a) 'Umar al-Qatari; б) 'Umar al-Tayyar). Дата на раждане: 13.7.1989 г. Гражданство: йорданско. Паспорт №: K475336 (номер на йордански паспорт, издаден на 31.8.2009 г. и изтекъл на 30.8.2014 г.). Дата на определянето, посочено в член 7г, параграф 2, подточка i): 23.1.2015 г.“
                        
                     
                  
                        2.
                     
                     
                        
                           „Nayif Salih Salim Al-Qaysi (известен още като: a) Naif Saleh Salem al Qaisi б) Nayif al-Ghaysi). Дата на раждане: 1983 г. Място на раждане: Al-Baydah Governorate, Йемен. Гражданство: йеменско. Паспорт №: Йемен 04796738. Адрес: a) Al-Baydah Governorate, Yemen б) Sana'a, Yemen (предишно местонахождение). Дата на определянето съгласно член 7г, параграф 2, буква и): 22.2.2017 г.“
                        
                     
                  
                        3.
                     
                     
                        
                           „Sadruddin, Alhaj, Mullah (кмет на град Кабул).“
                        
                     
                  
                        4.
                     
                     
                        
                           „Sayed, Alhaj Mullah Sadudin (кмет на град Кабул)“.